text: সোফি চৌধরী (জন্ম সোফিয়া চৌধরী, ফেব্রুয়ারি ৮, ১৯৮২) একজন ব্রিটিশ চলচ্চিত্র অভিনেত্রী এবং গায়িকা। প্রাথমিকভাবে তিনি ভারতীয় চলচ্চিত্রে সক্রিয় হয়েছেন। এছাড়াও তিনি একজন সাবেক এমটিভি ইন্ডিয়া ভিজে, অনিয়মিত মডেল এবং টেলিভিশন উপস্থাপিকা।
  
  প্রাথমিক জীবন 
  সোফি পূর্ব লন্ডন (Walthamstow), ইংল্যান্ড, যুক্তরাজ্যে জন্ম নেন এবং সেথানেই বেড়ে ওঠেন। তার বাবা সোফিয়া লরেনের দারুণ ভক্ত থাকায় তার জন্মের সময় নাম রাখেন "সোফিয়া", যদিও পরবর্তীকালে তিনি "সোফি" নামেই পরিচিত হন। তার একটি বড় ভাই রয়েছে। বর্তমানে তিনি তার মা এবং নানীর সাথে বাস করেন।
  
  তিনি স্যার জর্জ মনোক্স কলেজে ও লন্ডন স্কুল অফ ইকোনমিক্সে পড়াশোনা করেন এবং ইউরোপীয় রাজনীতি ও ফরাসি বিষয়ে স্নাতক সম্পন্ন করেন। সোফি লন্ডন একাডেমি অফ মিউজিক অ্যান্ড ড্রামাটিক আর্ট থেকে স্বর্ণ পদকপ্রাপ্ত। এছাড়াও, ফ্রান্সের প্যারিসে অবস্থিত একটি মর্যাদাসম্পন্ন রাজনৈতিক প্রতিষ্ঠান "সায়েন্সেস পো"-এ তিনি প্রায় দুই বছর অধ্যয়ন করেন, যেখানে অনেক ফরাসি রাজনীতিবিদ অধ্যয়ন করেছেন। বলিস্পাইসি-এর  প্রতিবেদন অনুসারে জানা যায় সোফি অধ্যয়নরত অবস্থায় জী ইউকে-এর ভিজে নির্বাচিত হন।
  
  সোফি একজন বহুভাষিক, তিনি ইংরেজি, হিন্দি, উর্দু, ফরাসি এবং ইতালির ভাষায় অনর্গল কথা বলতে সক্ষম এবং এই ভাষার পাশাপাশি স্প্যানিশ, পাঞ্জাবি এবং আরবি ভাষায় গাইতেও পারেন। তিনি বিভিন্ন নৃত্য শৈলী সম্পর্কে প্রশিক্ষণ নিয়েছেন, এর মধ্যে রয়েছে ভারতীয় শাস্ত্রীয় নৃত্য ভরতনাট্যম, যা তিনি চার বছর ধরে লন্ডনে শিখেছেন, এবং কত্থক যেমন পশ্চিমা নৃত্য সালসা, যা তিনি দুই বছর ধরে মুম্বাইয়ে শিখেছেন। এছাড়াও তিনি পাশ্চাত্য শাস্ত্রীয় সঙ্গীতে সুপ্রশিক্ষিত, যা তিনি ইউকে-তে হেলেনা শেনালের কাছে তিন বছর ধরে শিখেছেন। পাশাপাশি ভারতীয় শাস্ত্রীয় সঙ্গীত যা তিনি পণ্ডিত অস্কারান শর্মার কাছ থেকে শিখেছেন।
  
  চলচ্চিত্র তালিকা
  
  টেলিভিশন উপস্থিতি
   ২০১৪ - ঝালাক দিখলা জা ৭ (প্রতিযোগী হিসাবে)
   ২০১৪ - বিগ বস ৮ (অতিথি হিসেবে)
  
  ডিস্কোগ্রাফি
   "ইয়ে দিল সুন রাহা হ্যা" (২০০০) 
   লে লে মেরা দিল (২০০১)
   সোফি অ্যান্ড ড. লাভ (২০০৩)
   বেবি লাভ (২০০৪)
   সাউন্ড অব সোফি (২০০৯)
   "হাঙ্গামা হো গায়া" (২০১২) ডিজিটাল একক 
   "হাঙ্গামা হো গায়া" (২০১৩) কম্পাইলেশন অ্যালবাম
   "ডু ইউ নো বেবি" (২০১৫)
  
  পুরস্কার এবং স্বীকৃতি
  
  আরও দেখুন 
   ভারতীয় চলচ্চিত্র অভিনেত্রীদের তালিকা
  
  তথ্যসূত্র
  
  বহিঃসংযোগ
  
   
  
  বিষয়শ্রেণী:১৯৮১-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:ব্রিটিশ পপ গায়ক
  বিষয়শ্রেণী:ব্রিটিশ মহিলা গায়ক
  বিষয়শ্রেণী:ব্রিটিশ চলচ্চিত্র অভিনেত্রী
  বিষয়শ্রেণী:বলিউডের নেপথ্য সঙ্গীতশিল্পী
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:হিন্দি চলচ্চিত্র অভিনেত্রী
  বিষয়শ্রেণী:লন্ডনের অভিনেত্রী
  বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
  বিষয়শ্রেণী:ভিজে (মিডিয়া ব্যক্তিত্ব)
title: সোফি চৌধরী